CELEX: 62022TB0125
Language: mt
Date: 2022-03-30 00:00:00
Title: Kawża T-125/22 R: Digriet tal-President tal-Qorti Ġenerali tat-30 ta’ Marzu 2022 – RT France vs Il-Kunsill (“Proċeduri għal miżuri provviżorji – Politika estera u ta’ sigurtà komuni – Miżuri restrittivi meħuda fid-dawl tal-azzjonijiet tar-Russja li jiddestabilizzaw is-sitwazzjoni fl-Ukrajna – Sospensjoni tal-attivitajiet ta’ xandir ta’ ċerta media – Talba għas-sospensjoni tal-eżekuzzjoni – Nuqqas ta’ urġenza – Ibbilanċjar tal-interessi inkwistjoni”)

30.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/41
            
         
      Digriet tal-President tal-Qorti Ġenerali tat-30 ta’ Marzu 2022 – RT France vs Il-Kunsill
      (Kawża T-125/22 R)
      (“Proċeduri għal miżuri provviżorji - Politika estera u ta’ sigurtà komuni - Miżuri restrittivi meħuda fid-dawl tal-azzjonijiet tar-Russja li jiddestabilizzaw is-sitwazzjoni fl-Ukrajna - Sospensjoni tal-attivitajiet ta’ xandir ta’ ċerta media - Talba għas-sospensjoni tal-eżekuzzjoni - Nuqqas ta’ urġenza - Ibbilanċjar tal-interessi inkwistjoni”)
      (2022/C 213/57)
      Lingwa tal-kawża: il-Franċiż
      
         Partijiet
      
      
         Rikorrent: RT France (Boulogne-Billancourt, Franza) (rappreżentant: E. Piwnica, avukat)
      
         Konvenut: Il-Kunsill tal-Unjoni Ewropea (rappreżentanti: S. Lejeune, R. Meyer u S. Emmerechts, aġenti)
      
         Suġġett
      
      Talba bbażata fuq l-Artikoli 278 u 279 TFEU u intiża għas-sospensjoni tal-eżekuzzjoni tad-Deċiżjoni tal-Kunsill (PESK) 2022/351 tal-1 ta’ Marzu 2022 li temenda d-Deċiżjoni 2014/512/PESK dwar miżuri restrittivi fid-dawl tal-azzjonijiet tar-Russja li jiddestabilizzaw is-sitwazzjoni fl-Ukrajna (ĠU 2022, L 65, p. 5), u tar- Regolament tal-Kunsill (UE) 2022/350 tal-1 ta’ Marzu 2022 li jemenda r-Regolament (UE) Nru 833/2014 dwar miżuri restrittivi fid-dawl tal-azzjonijiet tar-Russja li jiddestabilizzaw is-sitwazzjoni fl-Ukrajna (ĠU 2022, L 65, p. 1), sa fejn dawn l-atti jirrigwardaw ir-rikorrenti.
      
         Dispożittiv
      
      
                  1)
               
               
                  It-talba għal miżuri proviżorji hija miċħuda.
               
            
                  2)
               
               
                  Ma hemmx iktar lok li tingħata deċiżjoni dwar it-talbiet għal intervent imressqa mill-Kumissjoni Ewropea, ir-Renju tal-Belġju, ir-Repubblika Franċiża u r-Repubblika tal-Polonja.
               
            
                  3)
               
               
                  L-ispejjeż huma rriżervati, bl-eċċezzjoni ta’ dawk esposti mill-Kumissjoni Ewropea, ir-Renju tal-Belġju, ir-Repubblika Franċiża u r-Repubblika tal-Polonja. Dawn tal-aħħar għandhom ibatu l-ispejjeż fil-kuntest tat-talba għal intervent tagħhom.